
	1.
	Likumprojekts (grozījumi)
 "Aizsardzības ministra noteiktajos gadījumos valsts militārās aizsardzības objektu būvniecību var organizēt valsts akciju sabiedrība "Valsts nekustamie īpašumi"."
	Iebildums
Atbilstoši likumprojekta 2.pantam paredzēts papildināt Nacionālo bruņoto spēku likuma 18.panta piekto daļu, nosakot, ka aizsardzības ministra noteiktajos gadījumos valsts militārās aizsardzības objektu būvniecību var organizēt VAS "Valsts nekustamie īpašumi". Ņemot vērā, ka minētā norma ir ļoti plaša un nav saprotams, cik plaši tā tiks piemērota, kā arī to, ka VAS "Valsts nekustamie īpašumi" kapitāla daļu turētājs nav Aizsardzības ministrija, Finanšu ministrijas ieskatā tiesības lemt par konkrētiem gadījumiem, kad būvniecības organizēšanu veiktu VAS "Valsts nekustamie īpašumi", būtu jāparedz Ministru kabinetam.
Tāpat lūdzam skaidrot un precizēt, kādas darbības ietver likumprojektā minētā būvniecības organizēšana. Likumprojekta anotācijā minēts, ka VAS "Valsts nekustamie īpašumi" varētu veikt arī kādas darbības objektu, kuru būvniecību organizē VAMOIC, būvniecības procesā, kā arī Aizsardzības ministrija iesniegtu konkrētas prasības VAS "Valsts nekustamie īpašumi" būvniecības darbu īstenošanai. Ievērojot minēto, nav saprotams, kāds ir tvērums VNĪ iesaistei būvniecības organizēšanā.
Ņemot vērā visu iepriekš minēto, lūdzam:
1. precizēt likumprojekta 2.pantu, nosakot, ka Ministru kabinets var lemt par gadījumiem, kad valsts militārās aizsardzības objektu būvniecību organizē VAS "Valsts nekustamie īpašumi",
2. skaidrot likumprojekta anotācijā un precizēt likumprojektu, definējot VAS "Valsts nekustamie īpašumi" veicamās darbības būvniecības procesa organizēšanā.
Piedāvātā redakcija
-
	Sabīne Ālmane (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Likumprojekts paredz noteikt, ka Aizsardzības ministra noteiktajos gadījumos valsts militārās aizsardzības objektu būvniecību var organizēt VAS "Valsts nekustamie īpašumi". Ievērojot, ka tādējādi VAS "Valsts nekustamie īpašumi" nodrošinātu attiecīga pakalpojuma sniegšanu, Aizsardzības ministrijai par to atsevišķi nerīkojot iepirkumu, lūdzam papildināt likumprojekta anotāciju ar skaidrojumu, kas no publisko iepirkumu tiesiskā regulējuma viedokļa sniegtu pamatojumu ar likumprojektu noteikt konkrētu pakalpojuma sniedzēju.

